T-72

**T-72** je sovjetski glavni borbeni tenk koji je ušao u serijsku proizvodnju 1971. Ovaj dizajn je usporedan tenku T-64, i T-72 je služio kao osnova razvoja tenka T-90 i mnogo drugih tenkova iz raznih zemalja svijeta: Poljska, Hrvatska, Srbija, Indija... Kronološki i dizajnom T-72 pripada istoj generaciji tenkova kao američki M60 Patton, njemački Leopard 1 i britanski Chieftain tenk. Reputacija T-72 tenka pretrpjela je teške poraze protiv modernih zapadnih tenkova kao što je M1 Abrams i Challenger 1 tijekom prvog i drugog rata u Perzijskom zaljevu. Njegovi gubici, međutim, bili su više posljedica činjenice da većina su iračkih tenkova T-72 bili izvozni modeli (T-72M i T-72M1) ili loše iračke kopije bez ključnih komponenti (Asad Babil i Saddamn) koji su koristili loše granate (APFSDS i HEAT iz šezdesetih, kao i granate za trenažu), loše treniranih iračkih članova posade, a mnogi su uništeni dobro koordiniranim artiljerijskim i zračnim napadom, a ne neprijateljskim tenkovima.

## Povijest proizvodnje

Tenk T-72 razvijen je u Sovjetskom Savezu kao jednostavnija i jeftinija alternativa tenku T-64A. Prvi prototip označen *Objekt 172* pojavio se 1970. godine, a godinu dana kasnije je završen modificirani prototip *Objekt 172M*, čija je cijena bila 40% niža od cijene tenka T-64A. Tvornica "Vagonka" u Njižni Tagilu je 1974. godine počela serijsku proizvodnju tenka Objekt 172M pod tvorničkom oznakom **T-72 Ural**.

T-72 bio je najkorišteniji tenk u Crvenoj armiji od 1970-ih pa sve do raspada Sovjetskog saveza. Izvezen je u sve zemlje Varšavskog pakta kao i u Finsku, Iran, Irak, Siriju i Jugoslaviju. Po njemu je napravljeno mnogo različitih inačica tenkova kao npr. hrvatski M-95, ukrajinski T-84, poljski PT-91 Twardy itd.

Licencirane verzije tenka T-72 proizvodile su se u Poljskoj i Čehoslovačkoj za zemlje Varšavskog pakta. Ti tenkovi imali su bolju kvalitetu izrade, ali u oklop kupole nije se postavljao sloj keramike nego čelik. Zbog homogenog oklopa razina zaštite bila je manja nego ona na sovjetskim tenkovima koji su imali višeslojni oklop. Poljski T-72G imao je na prednjem dijelu kupole tanji oklop od sovjetskog standarda (410&nbsp;mm za kupolu). Za arapske kupce napravljena je posebna licenca koja je još lošija od one za Poljsku i Čehoslovačku. Mnogi dijelovi nisu međusobno kompatibilni između sovjetskih i izvoznih verzija tenka, što je prouzročilo velike logističke probleme.

Jugoslavija je svoju verziju tenka nazvala M-84, a zanimljivo je da je licencu za proizvodnju kupila od Čehoslovačke. Prodano je više stotina M-84 tenkova različitim državama svijeta. Irak je svoju verziju nazvao Asad Babil što znači "Babilonski Lav". Njihovi su tenkovi bili sastavljeni od "rezervnih dijelova" koje su im Rusi prodali zbog UN-ovog embarga za uvoz oružja u tu zemlju. Nekoliko država, uključujući Ukrajinu i Rusiju nude modernizaciju za stare T-72s.

Rane verzije T-72 imale su homogeni čelični oklop što je za to vrijeme u 1970-ma bila dobra zaštita. Godine 1979. sovjeti su počeli izgradnju poboljšanog T-72 tenka koji je dobio višeslojni oklop sličan onome na tenku T-64 s višeslojnim oklopom koji je postavljen na prednjem dijelu kupole i tijela. Kasnije 1980-ih, na tijelo tenka počinje se postavljati eksplozivno-reaktivni oklop.

Laserski daljinomjer postavljen je tek 1978. godine, a do tada je bio postavljen optički koji nije mogao mjeriti udaljenosti manje od 1000 metara. Neke izvozne verzije nisu dobile laserski daljinomjer sve do 1985. godine. Poslije 1985. godine sve verzije T-72 tenka rađene su s postavljenim eksplozivno-reaktivnim oklopom kao standard, novi i snažniji V-84 motor od 840 ks i poboljšan glavni top koji od tada može ispaljivati protutenkovske rakete. S tim izmjenama T-72 postao je jak koliko i skuplji i moderniji T-80. Od 2000. godine za izvoz je ponuđena i inačica sa termovizijom. Proizveden je i projektil koji sadržava osiromašeni uranij koji ima veću probojnost od običnog streljiva.

T-72 u svojim vojskama imaju mnoge države svijeta pogotovo potencijalni neprijatelji SAD-a. Zapadni analitičari tvrde da T-72 tenk može uništavati sve moderne tenkove zapada uključujući i M1 Abrams, što se u teoriji i nije baš dokazalo. Sovjetski T-72 se do sada tri puta susreo sa zapadnim tenkovima, u Libanonu 1982. protiv izraelske Merkave, u Iraku 1991. godine s M1 Abramsom i Challengerom 1 i opet 2003. u Iraku. U svim ovim sukobima T-72 tenk je poražen, no to ne znači da je on loš tenk. Uzrok dvaju poraza u Iraku bili su i loša pripremljenost i opremljenost iračkih posada koje su upravljale tenkovima. Uz to irački T-72 tenkovi bili su lošije kvalitete od onih ruskim i imali su stare dijelove i opremu. Streljivo je bilo slabije zbog smanjenja troškova proizvodnje.

## Dizajn

Koncepcija tenka T-72 ista je kao kod njegovog prethodnika T-64. Vozilo ima tročlanu posadu - mjesto vozača je u prednjem djelu oklopnog tijela, pozicija zapovjednik je u kupoli desno od topa, dok je ciljač smješten lijevo od topa.

### Pokretljivost

T-72 je izrazito lak tenk, ima samo 41 tonu, što mu omogućava veću pokretljivost u odnosu na zapadne konkurente. Neke ceste i mostovi u zemljama Varšavskog pakta bili su konstruirani tako da kolona T-72 tenkova može proći po njima, ali teži zapadni tenkovi ne bi mogli ili bi išli jedan po jedan. Osnovi T-72 ima relativno slab motor od 780 ks (580&nbsp;kW) koji je ustvari turbo verzija V-12 dizel motora od 500 ks koji je za vrijeme 2. svjetskog rata konstruiran za tenk T-34. T-72 ima relativno velik promjer kotača na kojima su gusjenice u odnosu na ostale tenkove iz T-serije (T-64 i T-80) koji imaju manji promjer kotača.

T-72 je dizajniran da može prijeći vodenu prepreku dubine do 5 metara uz pomoć dodatne cijevi za ispuh. Ukoliko tijekom plova tenku prestane radit motor, on se mora pokrenuti u roku od 6 sekundi inače se gubi tlak i voda ulazi u dio motora. Ova mogućnost preplovljavanja čini se opasnom, ali je važna za stratešku mobilnost tenka.

### Nuklearna, biološka i kemijska zaštita

T-72 ima sveobuhvatnu kemijsku, biološku i nuklearnu zaštitu. Unutrašnjost tenka je presvučena sintetičkom tkaninom s kojom se smanjilo zračenje unutar tenka od eksplozije nuklearne bombe. Posadi se isporučuje čist zrak preko kompliciranog filtra zraka. Izvozni T-72s nemaju zaštitu od zračenja koja je standard na ruskim T-72s koji su presvučeni slojem sintetičkog materijala koji sadržava olovo, koji pruža zaštitu od djelovanja radijacije i elektromagnetskog zračenja.

### Oklopna zaštita

Oklop tenka T-72 bio je ojačan sa svakom novom verzijom. Izvorna kupola izrađena je od lijevanog čelika. Debljina tog oklopa bila je oko 280&nbsp;mm. Kasnije je na T-72s stavljen višeslojni (kompozitni) oklop.

T-72M (izvozna inačica modela T-72A) imao je drugačiji oklop od T-72A imao je drugačiju konstrukciju oklopa što ga je činilo manje sigurnim od T-72A. U moderniziranu T-72M1 verziju je dodan sloj (16&nbsp;mm) staklo-teksolita kojim se dobila bolja zaštita uz povećanje debljine oklopa od 32&nbsp;mm.

Nekoliko T-72 modela opremljeno je sa eksplozivno-reaktivnim oklopom (ERA) koji povećava zaštitu od visoko eksplozivnih protutenkovskih granata. Kasnije je dodan još teži eksplozivno-reaktivni oklop koji je povećao zaštitu od najmodernijih visoko eksplozivnih granata.

Kasniji modeli T-72s, kao što je T-72B imaju vidno ispupčenu kupolu, u zapadnim zemljama nazvanu "Dolly Parton". Kasnije verzije T-72B, T-72B1 i T-72A imaju radioaktivnu zaštitu postavljenu i na krov kupole.

Rani modeli nisu imali postavljenu zaštitu voznog mehanizma. Prvi put se postavila zaštita suspenzije na T-72A 1979. godine koji je imao postavljenu plastičnu zaštitu koja obuhvača gornji dio suspenzije sa dodatnom zaštitom na stranama tijela za spremnik goriva i teretni prostor.

U usporedbi sa zapadnim tenkovima, T-72 imao je loše riješeno spremanje streljiva u kupoli koje se nalazilo u tijelu i kupoli. Prilikom udara granate u tenk, streljivo bi se zagrijalo i u većini slučajeva eksplodiralo pri čemu bi svi članovi posade bili ubijeni, a kupola tenka odletjela u zrak. Tako su američki tenkovi u oba rata u Zaljevu bez problema uništavali iračke T-72s uz stalni gubitak cijele iračke posade.

U srpnju 1997. godine Jane's International Defence je potvrdio da je ruska verzija T-72s tenka sa eksplozivno-reaktivnim oklopom Kontakt-5 otporan na većinu modernih njemačkih i američkih protutenkovskih projektila. To je navelo zapadne sile da proizvode još bolje protuoklopne granate kako bi držali korak sa zaštitom T-72 tenka i ostalim ruskim konkurentima (T-80 i T-90)

### Naoružanje

Glavno naoružanje tenka je glatkocijevni top 2A46 promjera cijevi 125&nbsp;mm. Taj top je znatno veći od NATO standarda koji je 105&nbsp;mm i od noviji tenkova zapada koji imaju 120&nbsp;mm top većinom kopije njemačkog Rheinmetal L44 i L55 topa. Top 2A46 može, kao i kod ostalih sovjetskih tenkova, ispaljivati protutenkovske rakete. Prva verzija T-72 koristila je top 2A26M2, ali se na sve naredne inačice ugrađuje novi top 2A46.

Glavni top ima veliku manu jer pri udaljenosti od 1800 metara ima mogućnost pogreške od 1 metar. Maksimalan domet topa je 9100 metara. Najveća udaljenost na kojoj tenk ima relativno dobru preciznost je 4000 metara sa vođenom protutenkovskom raketom (korištena je samo u SSSR-u). Iz topa se ispaljuju kumulativni, potkalibarni i razorni projektili.

Da bi cijena tenka T-72 bila što niža, konstruktori su izbjegli ugradnju sofisticiranog sustava za upravljanje vatrom (SUP). Za ciljanje se koristi relativno jednostavan uređaj TPD-2-49 s daljinomjerom. Sprava je stabilizirana u vertikalnoj ravnini, a u nju se ručno unose podaci o tipu projektila, temperaturi i vlažnosti zraka i bočnom vjetru. Lijevo od topa je postavljen IC reflektor, koji omogućava promatranje i ciljanje noću, na daljinama do 800 m. Većina T-72s pronađena izvan bivšeg Sovjetskog Saveza nema laserski daljinomjer. T-72 namijenjeni izvozu imaju slabiji sustav upravljanja paljbom (SUP) i automatski punjač dok neki nemaju ni termoviziju.

Dodatno naoružanje čini mitraljez PKT kalibra 7,62&nbsp;mm, za koji se u vozilu nosi 2000 metaka. Na kupoli zapovjednika je postavljen protu-avionski mitraljez 12,7&nbsp;mm NSVT, s 300 metaka u borbenom kompletu.

Top se puni automatski, iz transportera s municijom smještenog na podu borbenog odjeljenja (ispod kupole). U automatskom punjaču se nalaze 22 dvodijelna projektila, a u tenku se nosi još 17 rezervnih. Brzina gađanja je 6 do 8 projektila u minuti, a moguće je i ručno punjenje topa kada brzina paljbe iznosi 1-2 projektila u minuti. Primjena automatskog punjača omogućila je da se broj članova posade smanji na tri i da se smanje dimenzije i masa vozila. Međutim, ratna iskustva su pokazala da je smještaj municije u automatskom punjaču ispod kupole ozbiljna mana tenka T-72, jer pogodak u bok vozila može aktivirati municiju, kada dolazi do eksplozije koja momentalno uništava tenk i kupolu odbacuje nekoliko metara od tijela vozila.

## Borbena povijest

* 1979. - 1989. Sovjetsko-afganistanski rat (korišten od strane SSSR-a)
* 1980. - 1988. Iračko-iranski rat (Irak)
* Libanonski rat 1982. (Sirija)
* 1983. - Civilni rat u Šri Lanki (Indija)
* 1988. - 1994. Armensko-arzebajđanski rat (Armenia, Azerbajđan)
* 1988. - 1993. Gruzijski civilni rat
** 1991. - 1992. Rat u Južnoj Osetiji
** 1992. - 1993. Rat u Abhaziji
* 1990. - 1991. Zaljevski rat (Irak)
* 1991. – 2001. Raspad SFRJ (SFRJ)
** 1991. Rat u Sloveniji (SFRJ)
** 1991. - 1995. Domovinski rat (SFRJ, Hrvatska i Republika Srpska Krajina)
** 1996. - 1999. Rat na Kosovu (Srbija i Crna Gora)
** 1999. - 2001. Sukobi u okolici Preševa 2001. (Srbija i Crna Gora)
** Sukobi u Makedoniji 2001. (Makedonija)
* 1994. - 1996. Prvi čečenski rat (Rusija)
* 1999. - Drugi čečenski rat (Rusija)
* 2003. - Rat u Iraku 2003. (Irak)
* 2008. - Rusko-gruzijski rat 2008. (Rusija, Južna Osetija, Gruzija)

## Verzije
### Bugarska
* **T-72M2** - poboljšana verzija T-71M1 s termovizijom, deblji oklop (500&nbsp;mm), zaštita od radijacije 

### Hrvatska
* **Degman [[M-84D]]** - moderni prototip na temelju M-84 
* **[[M-95 Degman]]** - 3 generacija temelji se na tenk M-91 Vihor

### Kuba
* **T-72** - oznaka koristi se za sve nepromijenjen T-72 glavni borbeni tenkovi u uslugu s Kuba 
* **T-72M1** - T-72 opremljen s kineskim radio uređajem umjesto sovjetskog i bolja zaštita protiv vlage i topline 
* **T-72M2** - T-72 sa čeličnom zaštitom u prednjem dijelu AA HMG 

### Češka

* **T-72M3 CZ** - postavljena je termovizija za topnika i napravljene su manje izmjene - ova varijanta nije bila prihvaćena od strane Češke vojske u korist T-72M4CZ 
* **T-72M4 CZ** - dodan je novi eksplozivno-reaktivni oklop, novi SUP (koristi se sutav sa talijanskog Ariete C-1), 1000 ks vodom hlađeni dizel motor i automatski prijenos sa 6 stupnjeva. Sa svim poboljšanjima masa tenka je narasla za 4 tone, Češka je do sad modernizirala oko 30 tenkova na ovaj standard.
* **VT-72M4** - poboljšan sustav komunikacije 
* **ShKH 2000 "Zuzana"** (Zuzanne) - 155&nbsp;mm (45 kalibra) verzija (prvi prototip koji je dovršen po ZTS u prosincu 1992.) i Dana 152&nbsp;mm, samohodni top-haubica instaliran na izmijenjenu T-72M1 šasiju 

### Bivša Istočna Njemačka

* **T 72M** - ti tenkovi su opremljeni gumenom zaštitom za podvozje, bacačem dimne zavjese "Tucha" i dodatnom 16&nbsp;mm čeličnom zaštitom 
* **T 72M** "Übergangsversion" - naziv za 23 tenka koji su kupljen od Poljske 1986. godine. Imaju dodatni oklop 
* **T 72(K)** i **T-72(K1)** - zapovjedni tenk nastao na temelju T-72 
* **T 72TK** -
* **BLP 72** - planirani nosač mosta koji je nakon nekoliko problema oko projekta otkazan 
* **FAB 172M** ili **FAP 172U** - trening vozilo. Napravljena su samo tri primjerka

### Bivša Čehoslovačka
* **T-72M (Ob'yekt 172M-E3)** - ovaj model je građen pod dozvolom ZTS Martin. U Zapadnim izvorima često se naziva i T-72G. U kasnim 1980-ih tenk se proizvodio za čehoslovačku vojsku i za izvoz, te su bili opremljeni s nekoliko poboljšanja iz sovjetskog T-72A program, uključujući gumene zaštite za podvozje i 902B "Tucha" bacači dimne zavjese.
* **T-72M1 (Ob'yekt 172M-E5)** - izvozna kopija sovjetskog T-72A tenka
* **VT-72 (BRAM-72)** (Vyprošt’ovací Tank) - oklopno vozilo za popravak napravljeno na podvozju tenka T-72 
* **VT-72B (BRAM-72B)** - oklopno vozilo za popravak opremljeno hidrauličnom dizalicom i vitlom 

### Gruzija
* **T-72 SIM-1** - novi Falcon zapovjedni i kontrolni sustav, GPS navigacijski sustav i nova termovizija

### Indija

* **Ajeya MK1** - indijska verzija T-72M. Paralelno sa kupnjom verzija T-72 tenka od SSSR-a, Indija je pokrenula domaći razvoj tenka T-72 nazvanog **Ajeya**. Napravljeno je oko 900 komada ovog tenka, a 1993. godine su modernizirani na T-72M1 standard.
* **Ajeya MK2** - indijska verzija T-72M1 tenka. Zbog problema oko razvoja novog indijskog tenka Arjun, indija se odlučila na modernizaciju svojih 1500 T-72M1 tenkova na T-72M2 standard. Modernizacija je uključila ugrađivanje novog SUP-a sa termovizijom, eksplozivno-reaktivnog oklopa, navigacijskog sustava, bolji sustav radioveze i sustav aktivne zaštite koji očitava i ometa laserske zrake radi bolje zaštite od protuoklopnih vođenih raketa. Zbog dodatnog oklopa ugrađen je i snažniji dizel motor poljske proizvodnje snage 1000 ks. Dodan je i sustav aktivne zaštite koji očitava i ometa laserske zrake radi bolje zaštite od protuoklopnih vođenih raketa.
* **Tank EX** - na tijelo tenka T-72 postavljena je kupola sa Arjuna. Samo prototip

### Irak
* **T-72 babilonski lav (Asad Babil)** - kopija T-72 tenka. Napravljena je prema zamisli Saddama Husseina da Irak samostalno proizvodi vlastite tenkove nakon uvedenog embarga na uvoz oružja radi dovršenja Iračko-iranskog rata 
* **Saddam** - iračka verzija T-72M tenka koji je prilagođen lokalnim uvjetima u Iraku 

### Poljska

* **T-72M (Ob'yekt 172M-E3)** - ovaj model je građen pod licencom. Na Zapadu se T-72M često naziva T-72G zbog velikog izvoza na Bliski Istok. Ti tenkovi imaju gumenu zaštitu za podvozje i lansere dimne zavjese. Na kasnijim verzijama je postavljena sprijeda dodatna čelična ploča debljine 16&nbsp;mm kao i kod T-72M
* **T-72M1 (Ob'yekt 172M-E5)** - izvozna verzija T-72A koja je građena pod licencom u Poljskoj
* **T-72M1D** - poljska oznaka za T-72M1K 
* **Jaguar** - kada je poljska 1978. počela proizvodnju T-72 tenka, već 1892. godine je pokrenut plan za modernizaciju tih tenkova koji se nazvao Jaguar. Ova modernizacija nikad nije provedena.
* **T-72 "Wilk"** - modernizirana verzija T-72 tenka. Umjesto sovjetskog SUP-a ugrađen je poljski ili čehoslovački koji je razvijen za tenk T-55AM "Meridia". Ugrađena je nova termovizija, senzor zračenja laserskih zraka i poljski eksplozivno-reaktivni oklop (ERA) Erawa-1 ili Erawa-2. Ovaj tenk bio je prethodnica razvoja PT-91 tenka
** **PT-91 "Twardy"** - poljski tenk temeljen na tenku T-72M1
*** **T-72M1Z** - T-72M1 moderniziran na PT-91 standard
* **PZA Loara** - protuzrakoplovni samohodni top, na tijelo T-72 tenka stavljena je kupola s protuzračnim topovima.
** **PZA Loara-A** - protuzrakoplovni samohodni top, na tijelo PT-91 tenka stavljena je kupola sa protuzračnim topovima.
* **SJ-09** - poljsko trening vozilo bez kupole
* **WZT-3** - oklopno vozilo za popravke temeljen na T-72M tenku 

### Rumunjska
* **TR-125** - rumunjska verzija T-72 sa dodatnim oklopom, novim prijenosom i jačim dizel motorom

### Rusija, bivši SSSR

* **T-72 "Ural" (Ob'yekt 172M)** (1973) - Originalna verzija, naoružana sa 125&nbsp;mm D-81TM glatkocijevnim topom. Imala je optički daljinomjer."JED The Military Equipment Directory"<
** **T-72K** - Zapovjedna verzija T-72 "Ural" s dodatnim R-130m radiom. Ima 10 metarsku teleskopsku antenu i R123M/R-173 dva radia.
** **T-72 (Ob'yekt 172M-E, Ob'yekt 172M-E1)** - Sovjetska izvozna verzija sa 125&nbsp;mm D-81T glatkocijevnim topom sa 44 granate. Prodan je Iraku i Siriju, a rađen je i u Poljskoj u tvornici "*Bumar-Łabędy*".
*** **T-72** - opremljen sa francuskim 155&nbsp;mm F1 topom za Indiju 
*** **T-72** - opremljen sa britanskim 155&nbsp;mm Vickers T6 topom za Indiju 
** **Robot-2** - Daljinski upravljani T-72 "Ural" 
** **Ob'yekt 172-2M "Buffalo"** - modernizacija T-72 tenka tijekom 1970-ih. Dodana je novi oklop, prednja ploča je nagnuta za 30 stupnjeva, strane tenka i podvozje je zaštićeno 100% čelikom. Povećana je snaga motora na 840 ks, dodani su bacači dimne zavjese i borbeni komplet je povećan na 45 granata.
** **T-72 "Ural-1" (Ob'yekt 172M1)** (1976) - novi 2A46 glavni top, bolji oklop kupole 
** **T-72V** - ("V" za vzryvnoi- eksplozivan) neslužbeni model kojim je opremljen eksplozivno-reaktivnom oklopom (ERA) Kontakt-1 koji je postavljen na kupolu i prednji dio tijela 
** **T-72 "Ural"** - modernizacija. Većina T-72 "Ural" tenkova je modernizirano tijekom 1980-ih. Na desnu stranu kupole postavljen je reflektor, a na bokove tenka je postavljena guma.
* **T-72A (Ob'yekt 176)** (1979) - ovo je unaprijeđena verzija T-72 "Ural" tenka. Njegove ofenzivne mogučnosti su jednake starijoj verziji, ali je zato poboljšana oklopna zaštita. Reflektor se nalazi na desnoj strani kupole, TPD-2-49 optički daljinomjer se zamijenio za TPD-K1 laserski daljinomjer. Na prednjoj strana kupole i tijela postavljen je novi višeslojni oklop. Poboljšan je i sustav upravljanja paljbom (SUP) i dodani su bacaći dimne zavjese. Zbog svih ovih dodataka težina tenka je malo porasla.
*** **T-72A obr.1979g** - dodatnih 17&nbsp;mm čelika visoke čvrstoće
*** **T-72A obr.1984g** - kasnija verzija sa zaštitom od radijacije
*** **T-72AK (Ob'yekt 176K)** - Zapovjedna verzija T-72A. U NATO-u postoje tri različit naziva za ovaj tenk koji označavaju T-72AK1, T-72AK2 i T-72AK3 kojima predstavlja zapovjednu verziju, verziju za zapovjedanje bataljunom i zapovjedanje pukovnijom 
*** **T-72AV** - ("V" for *vzryvnoi* - eksploziv) model sa eksplozivno-reaktivnim oklopom (ERA) Kontakt-1 
*** **T-72M (Ob'yekt 172M-E2, Ob'yekt 172M-E3, Ob'yekt 172M-E4)** - izvozna verzija sa tanjim oklopom i lošijim SUP-om. Proizvodila se još i u Poljskoj i Čehoslovačkoj 
**** **T-72MK (T-72M(K))** - Izvoza verzija T-72AK. Sve je isto kao i kod T-72AK, samo što je zbog opreme borbeni komplet smanjen sa 45 na 38 granata.
**** **T-72M1 (Ob'yekt 172M-E5, Ob'yekt 172M-E6)** - sovjetska izvozna verzija sa tanjim oklopom. Također je građen u Poljskoj i Čehoslovačkoj 
***** **T-72M1K** - zapovjedna verzija 
***** **T-72M1V** - T-72M1 sa eksplozivno-reaktivnim oklopom Kontakt-1 
***** **T-72M1M (Ob'yekt 172M-E8)** - Sovjetska izvozna verzija. T-72M1 moderniziran na T-72B standard 
* **T-72B (Ob'yekt 184) (NATO code: SMT M1988))** - znatno poboljšana verzija sa boljim sustavom za upravljenje paljbom (SUP), debljim oklopom (homogeni čelični oklop zamjenjen je višeslojnim oklopom) i snažnijim dizel V-84-1 motorom (840 ks).
** **T-72B** - opremljen sa Kontakt-1 eksplozivo-reaktivnim oklopom (ERA). Često se naziva **T-72BV** 
** **T-72BK (Ob'yekt 184K)** - zapovjedna verzija sa dodatnim antenama i radio sustavima 
** **T-72S "Shilden" (T-72M1M1 , Ob'yekt 172M-E8)** - izvozna verzija tenka sa ERA oklopom koji je postavljen samo na prednju stranu i bez zaštite od radiacije
*** **T-72B1** - opremljen eksplozivno-reaktivnim oklopom Kontakt-1 na prednjij strani kupole i tijela, sa osam bacača dimne zavjese na lijevoj strani kupole
*** **T-72B1K (Ob'yekt 184K-1)** - zapovjedna verzija T-72B1.
*** **T-72S1 "Shilden" (T-72M1M1 )**) - sovjetska izvozna verzija T-72B1. Pojavila se 1993. godine. 
** **T-72B obr.1989g** - T-72B opremljen Kontakt-5 eksplozivno-reaktivnim oklopom, kao i višeslojnm oklopom postavljenom na prednju i bočnu stranu kupole i prednju stranu tijela. Često ga zovu T-72BM ili T-72B(M) ali to nije točno. NATO oznaka: SMT M1990.
** **T-72B obr.1990g** - postavljen senzor za vjetar i ugrađen novi motor
*** **T-72B obr.1990g** - poboljšan zapovjednikov periskop 
**** **T-90 (Ob'yekt 188)** - to je budući tenk koji je razvojem dogura iznad T-80 tenka. Zbog lošeg mišljenja o T-72 tenku u Čećeniji i Iraku gdeje se pokazao loš, promijenjen je naziv u T-90 kako bi se lakše prodao
** **T-72BM "Rogatka" obr.2006g (Ob'yekt 184M)** - modernizirani T-72B koji je predstavljen 2006. godine. Ima napredniji SUP i "Relikt" eksplozivno-reaktivni oklop treće generacije koji je dvaput učikovitiji od "Kontakt-5" oklopa. Ugrađen je snažniji motor od 1000 ks.
* **BMO-T** (Boyevaya Mashina Ognemyochikov) - oklopno vozilo za prijevoz tima sa bacačima plamena 
* **BMPT (Ob'yekt 199)** - teško oklopno vozilo za potporu tenkovuma. Ima 30&nbsp;mm automatski top i lanser za protuoklopnu raketu  
* **[[TOS-1]]** - samovozni bacač raketa. Topovi su postavljeni na tijelu tenka i imaju 30 cijevi.
* **TZM-T** - vozilo za punjenje raketnih cijevi TOS-1 
* **BREM-1** (Bronirovannaya Remonto-Evakuatsionna Mashina)
** **BREM-1M** - oklopno vozilo za popravke napravljeno na tijelu tenka T-72. Ima hidrauličnu dizalicu koja može podići 12 tona i vitlo koje može izdržati 25 tona, a uz nadogradnju do 100 tona.
* **IMR-2** (Inzhenernaya Mashina Razgrashdeniya) - borbeno inženjersko vozilo. Ima teleskopsku ruku nosivosti od 5 do 12 tona. N njega se može postavit čistač minskog polja.
** **IMR-2M1** - pojednostavljen model bez čistaća minskog polja
** **IMR-2M2** - unaprijeđena verzija koja je prilagođena npr. u minskim područjima
** **IMR-2MA** - najnovija verzija s večom kabinom i naoružan 12,7&nbsp;mm strojnicama
*** **Klin-1** - daljinski kontroliran IMR-2 
* **MTU-72 (Ob'yekt 632)** (Tankovyj Mostoukladchik) - pokretni most na temelju tenka T-72. Most kad se postavi ima ukupnu dužinu 20 metara i može izdržati teret do 50 tona. Širok je 3.3 metra i za postavljanje mu trebaju 3 minute.
* **RKhM-7 "Berloga-1"** (Razvedivatel’naya Khimicheskaya Mashina) 
* **Ob'yekt 327** - samohodni 152&nbsp;mm top. Prototip

### Srbija

* **M-2001 (M-84AB1)** - M-84 tenk moderniziran na T-90 standard
* **Yugoimport SDPR T-72 paket modernizacije** - T-72 sa jačim motorom, bolji sustav komunikacije, eksplozivno-reaktivni oklop (ERA)

### Slovačka
* **T-72M1A** - modernizirani T-72M1 tenk sa eksplozivno-reaktivnim oklopom (ERA), detekcijom laserskih zraka, termovizija, novi SUP, jači S12U dizel motor...
* **T-72M2** - modernizirani T-72M1A tenk 
* **VT-72C** - Poboljšana VT-72B izvozna verzija se proizvodila 1999. za Indiju. Pogonjena je sa jačim poljskim S-12U dizel motorom 
* **VT-72Ž** - oklopno vozilo za popravke
* **MT-72** - Slovački prijenosni most temeljen na tijelu T-72 tenka. Kad se sastavi ima dužinu od 20 metara i može izdržati teret od 50 tona.

### SFRJ

* **M-84** - jugoslavenska verzija T-72M tenka sa nekim poboljšanjima
* **M-84A** - poboljšana verzija M-84 tenka
** **M-84AK** - zapovjedna verzija M-84A tenka sa navigacijskim sustavom
* **M-84AB** - izvozna verzija sa modernijim SUP-om, termovizijom i laserskom daljinomjerom. Oko 200 h je izvezeno u Kuvajt.
** **M-84ABK** - zapovjedna verzija M-84AB tenka sa navigacijskim sustavom
** **M-84ABN** - navigacijska verzija opremljena boljim sustavom radioveze i navigacijskim sustavom
* **M-84AI** - oklopno vozilo za popravke koje je napravljeno na tijelu M-84A tenka

### Južnoafrička Republika
* **T-72 "Tiger"** - modernizirani T-72 tenk 

### Ukrajina
* **T-72MP** - modernizacijski paket za T-72 tenkove
* **T-72AM "Banan"** - ukrajinski modernizirani T-72A tenk sa eksplozivno-reaktivnim oklopom (ERA) Kontakt-1, ima dodane bacače dimne zavjese. Pogonjen je snažnijim 6TD-1 ili 6TD-2 dizel motorom (1250 ks).
* **T-72AG** - modernizirane verzije na T-80UT standard. Imaju eksplozivno-reaktivi oklop Kontakt-5, bolju termoviziju i jači 6TD-1 dizel motor (1250 ks)
* **T-72-120** - modernizirana verzija sa topom promjera 120&nbsp;mm sa automatskim punjačem sposoban ispaljivati NATO granate
* **BMT-72** - ukrajinska nadogradnja T-72 tenka. Osnovana na tenku T-84. Glavna razlika je što je tenk postavljen na 7 kotača za gusjenice sa svake strane.
* **BTS-5B** - ukrajinska verzija BREM-1

## Korisnici

* 
* 
*  - 500
*  - 22 T-72M1 kupila od Bjelorusije 1999. godine 
*  - 160 
*  - 180 T-72A i T-72B 2003. godine 
*  - 1465 T-72B 
*  - 160 T-72M2 u službi i oko 30 u rezervi 
*  -543 preuzeto iz bivše Čehoslovačke 1993. 179 T-72 tenkova aktivno u službi 1. siječnja 2008. Prije toga je bilo 181 T-72 aktivnih tenkova.
*  - 50 iz Jemena 
*  - 225+ (Т-72B1, Т-72M, T-72 i Т-72A ukrajinska verzija)
*  - 3 (vidi M-84)
*  - 1700 T-72M i T-72M1 
*  - 1000 T-72s, T-72Ms, T-72M1s, Babilonski lav i Saddam tenkovi bili su u službi Irak-a 1990. 375 T-72s, T-72Ms, T-72M1s, Babilonski lav i Saddam tenova bilo je u službi Iraka 2003. Samo 77 T-72M1 su ostali u službi 2007. u novoj Iračkoj vojsci, ostali su uništeni u ratu 
*  - 480 T-72M1 i T-72S od 2002. (200, 1995. i 120, 2000. godine) 
*  - 39 - 2003. godine 
*  - 
*  - nekoliko ih je ukradeno Gruziji tijekom rata 2008.
*  - 650
*  - 210
*  - oko 50 
*  - 150, 2003. godine 
*  - 180 T-72, T-72M i T-72A 
*  - 30 T-72A i 1 T-72AK od Ukrajine 
* 
*  - oko 200
*  - 139 T-72S 
*  - 586 T-72M1 (2005. - 644, 2006. - 596)  i 135 T-72M1Z  (T-72M1 modernizirani na PT-91 standard) (98 PT-91 u službi) Plan za povlačenje T-72M1 tenkova iz službe do 2010.
*  - 30 T-72 i 3 ili 5 TR-125
*  - 9700 u službi.
*  - Vjerojatno je nekoliko T-72S prodano Sjevernoj Koreji ranih 1990-ih 
*  - 272 T-72M i T-72M1 
*  - 65 T-72M
*  - oko 1600 
*  - 44 (33, 2000. godine) 
*  - 702 
*  - 1180 
*  - 70 
*  - 120~150, 2005. godine. Kupljeni od Poljske

### Bivši korisnici

*  - nekoliko tenkova koji su bili uzeti bivšem SSSR-u.
*  - oko 1700 T-72/T-72M/T-72M1 je proizvedeno između 1981. i 1990. Čehoslovačka vojska imala je 815 T-72 tenkova 1991. godine. Svi su preneseni u novo nastale države
*  - 35 T-72 (od SSSR-a), 219 T-72 (od Poljske i Čehoslovačke), 31 T-72M (od SSSR-a), 162 T-72M (od Poljske i Čehoslovačke) i 136 T-72M1. Svi preneseni u Njemačku 
*  - oko 160-170 T-72M1s, od toga oko 70 T-72M1s (jedna tenkovska brigada) je kupljena od SSSR-a i dovedena u razmacima od 1984., 1985.-1988. i 1990. Ostalih 97 T-72M1s (uključujući i zapovjedne verzije T-72M1K i T-72M1K1) su kupljeni iz njemačkih zaliha 1992.-1994. Svi su povučeni iz službe i prodani Češkoj  
*  - Zarobio par Sirijskih T-72M1 tenkova, ali je nepoznato da li su korišteni u Izraelskoj vojsci. Jedan je darovan Yad la-Shiryon Muzeju.
*  - preneseni u novo nastale države
*  - preneseni u novo nastale države
*  - 549 tenkova, svi prodani drugim zemljama ili darovani muzeju
*  - 90 T-72M i 3 T-72MK napravljenih u Čehoslovačkoj i SSSR-u; preneseni u novo nastale države. (vidi M-84)

## U bivšoj Jugoslaviji
JNA je od SSSR-a kupila manji broj T-72 tenkova, te je na temelju njih počela proizvodnju na vlastitom tenku, M-84 koji je bio kopija T-72 s boljom tehnikom (ciljanički sustav, elektronika, jači motor, poboljšani oklop itd.). Unatoč tome što je M-84 proizveden u više od 600 primjeraka, JNA (dobila oko 300) je ipak oformila nekoliko jedinica s tenkom T-72 i one su vidjele akciju tijekom ratova na području bivše Jugoslavije (uključujući i Domovinski rat).

## Izvori
* http://naoruzanje.paracin.co.yu/t72.html 

## Vanjske veze
;Ostali projekti